*Rabbitlab 1.0*

**Περιγραφή Φεστιβάλ & Οδηγίες Συμμετοχής**

* Το *Rabbitlab 1.0* θα διεξαχθεί 6 – 18 Ιουνίου 2017.
* Η κάθε ομάδα δύναται να κάνει αίτηση για να παρουσιάσει μόνο ένα έργο κατά τη διάρκεια του Φεστιβάλ.
* Οι παράστασεις χορού που θα κατατεθούν για επιλογή δεν είναι απαραίτητο να παρουσιάζονται στο Φεστιβάλ για πρώτη φορά - παρόλα αυτά, ενθαρρύνουμε να είναι νέες ή αναθεωρημένες σε σχέση με το θέμα του Φεστιβάλ και τονίζουμε ότι θα πρέπει απαραιτήτως να προτείνουν καθαρή σύνδεση μεταξύ του σύγχρονου χορού και της ζωγραφικής προκειμένου να επιλεγούν.
* Η κάθε παράσταση θα πρέπει να διαρκεί από 25 έως 40 λεπτά.
* Η συνεννόηση με το θέατρο [και τον υπεύθυνο παραγωγής] θα γίνεται με έναν υπεύθυνο από κάθε ομάδα – προτείνεται στην προκειμένη περίπτωση να είναι ο χορογράφος. Στοιχειοθετείται λίστα υπευθύνων οι οποίοι και αναλαμβάνουν τα θέματα της κάθε ομάδας.
* Σε κάθε παράσταση το θέατρο δεσμεύεται στην παρουσία ατόμων στις εξής θέσεις: ταμείο, υποδοχή / ταξιθεσία, χειρισμός ήχου / φωτισμού. Δεσμεύεται επίσης να παρέχει καθαρισμό και να αναλαμβάνει όλα τα λειτουργικά έξοδα του χώρου [ΔΕΗ / ΕΥΔΑΠ / ΟΤΕ].
* Η κάθε ομάδα είναι υπεύθυνη για τις προσλήψεις των χορευτών και των υπόλοιπων συντελεστών της παράστασής της.
* Από τις δύο πρόβες [με χειριστή ήχου / φωτισμού] που δικαιούται η κάθε ομάδα στο θέατρο, η Τεχνική Πρόβα θα είναι διάρκειας 3 ωρών. Η επόμενη πρόβα [Τζενεράλε] έχει διάρκεια 2 ώρες.
* Ο φωτισμός των παραστάσεων καθορίζεται ως εξής: το θέατρο δεσμεύεται να έχει τοποθετήσει το σύνολο του φωτιστικού της υλικού σε θέσεις που να καλύπτουν όλη τη σκηνή και τους ιδιαίτερους χώρους του στις συνήθεις φωτιστικές θέσεις [κόντρες, φάτσες, πλάγια αριστερά / δεξιά, εδάφους, όπως επίσης να παρέχει και μικρότερης δυναμικής φωτιστικές πηγές που μπορεί εύκολα η κάθε ομάδα να χρησιμοποιήσει. Οι θέσεις των προβολέων δεν αλλάζουν, αλλά η ρύθμιση και διαρρύθμιση των φωτισμών / cue κτλ. είναι στην ευχέρεια του χορογράφου και θα πραγματοποιηθεί στην πρόβα με τον χειριστή φωτισμού [όπως και του ήχου]. Αν υπάρχουν ιδιαίτερες τεχνικές απαιτήσεις [π.χ μικρόφωνο] αυτό πρέπει να γνωστοποιηθεί στους υπεύθυνους του Φεστιβάλ, έτσι ώστε να ενημερώσουν τους τεχνικούς.
* Η Δευτέρα 12 Ιουνίου 2017 είναι ημέρα αργίας για το Φεστιβάλ και το θέατρο θα παραμείνει κλειστό για κοινό και για καλλιτέχνες. Σε περίπτωση που κάποια ομάδα θελήσει εντός του φεστιβάλ να χρησιμοποιήσει το χώρο του θεάτρου για πρόβα, αυτό θα γίνεται κατόπιν συνεννόησης με τους υπεύθυνους παραγωγής του θεάτρου και σε περίπτωση που οι πρόβες που αναλογούν σε κάθε ομάδα έχουν εξαντληθεί, η κάθε επιπλέον πρόβα δεν υπάγεται στους όρους του φεστιβάλ, αλλά στους κανονισμούς του θεάτρου και πραγματοποιείται με το ανάλογο χρηματικό αντίτιμο που το θέατρο ορίζει.
* Τα έσοδα της κάθε παράστασης διαιρούνται διά του δύο μεταξύ ομάδας και θεάτρου. Με τη λήξη της κάθε παράστασης του Φεστιβάλ θα αποδίδεται σε κάθε ομάδα bordero των εισπράξεων και το 50% αυτών.
* Τη διαφήμιση και εν γένει προώθηση του Φεστιβάλ (δελτία τύπου, έντυπα, ραδιόφωνο, ίντερνετ κτλ.) αναλαμβάνει το Θέατρο. Οι ομάδες μπορούν παράλληλα να προωθήσουν την παράστασή τους και ανερξάρτητα, με απαραίτητη προϋπόθεση την αναφορά των *Rabbithole* και *Rabbitlab 1.0* σε κάθε αναφορά της παράστασης. Αν κάποια ομάδα επιθυμεί να τυπώσει αφίσα ή κάποιο άλλο έντυπο που αφορά στην παράστασή της, αυτά θα πρέπει να σχεδιαστούν σε γραφιστικό template που θα δοθεί απ’ το Θέατρο για να εξασφαλιστεί η συνοχή του προωθητικού υλικού και του σκοπού του Φεστιβάλ και απαραιτήτως να εμπεριέχουν τα λογότυπα των *Rabbithole* και *Rabbitlab 1.0*.
* Μετά το πέρας του Φεστιβάλ, οι παραστάσεις δεν δεσμεύονται από το θέατρο και οι ομάδες είναι ελεύθερες να επιδείξουν τις δουλειές τους οπουδήποτε, όπως και το θέατρο είναι ελεύθερο να προτείνει συνεγασία σε οποιαδήποτε ομάδα ξεχωριστά για τη συνέχιση αυτόνομα και αποκλειστικά μιας παραγωγής.

ΑΙΤΗΣΗ ΣΥΜΜΕΤΟΧΗΣ
​

 Οι ομάδες / χορογράφοι θα πρέπει να αντιγράψουν και επικολλήσουν τα παρακάτω στοιχεία σε ένα αρχείο word, να τα συμπληρώσουν και να τα στείλουν στη διεύθυνση nostalghiatheaterco@yahoo.gr το αργότερο μέχρι την ΚΥΡΙΑΚΗ 8 ΙΑΝΟΥΑΡΙΟΥ 2017. Οποιαδήποτε αίτηση υποβληθεί σε ημερομηνία παραπέρα της καθορισμένης και για οποιοδήποτε λόγο, δεν λαμβάνεται υπόψιν. Σε περίπτωση υποβολής παραπάνω από ενός έργου από τον ίδιο καλλιτέχνη / ομάδα, η αίτησή του / της απορρίπτεται αυτόματα. Υπενθυμίζουμε ότι η διάρκεια της κάθε παράστασης θα πρέπει να είναι απαραίτητα μεταξύ 25’ και 40’.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
​
​
ΑΙΤΗΣΗ
​

* ΟΝΟΜΑ ΕΡΓΟΥ:
* ΕΧΕΙ ΞΑΝΑΠΑΡΟΥΣΙΑΣΤΕΙ ΤΟ ΣΥΓΚΕΚΡΙΜΕΝΟ ΕΡΓΟ;     ΝΑΙ / ΟΧΙ
ΑΝ ΝΑΙ, ΑΝΑΦΕΡΕΤΕ ΠΟΤΕ ΚΑΙ ΠΟΥ ΠΑΡΟΥΣΙΑΣΤΗΚΕ, ΜΕ ΠΟΙΟ ΟΝΟΜΑ ΚΑΙ ΑΝ Η ΠΡΟΤΕΙΝΟΜΕΝΗ ΠΑΡΑΣΤΑΣΗ ΠΡΟΚΕΙΤΑΙ ΓΙΑ ΕΠΑΝΑΛΗΨΗ Ή ΝΕΑ ΕΚΔΟΧΗ ΤΟΥ:
* ΟΝΟΜΑ ΟΜΑΔΑΣ / ΚΑΛΛΙΤΕΧΝΗ:
* ΥΠΕΥΘΥΝΟΣ ΠΑΡΑΓΩΓΗΣ [ορίζεται ένα σταθερό άτομο της κάθε ομάδας για τις συνεννοήσεις με το θέατρο στα θέματα παραγωγής]:
* ΟΝΟΜΑ ΧΟΡΟΓΡΑΦΟΥ:
* ΑΡΙΘΜΟΣ ΧΟΡΕΥΤΩΝ:
* ΟΝΟΜΑΤΑ ΧΟΡΕΥΤΩΝ:
* ΛΟΙΠΟΙ ΣΥΝΤΕΛΕΣΤΕΣ:
* ΣΗΜΕΙΩΜΑ ΧΟΡΟΓΡΑΦΟΥ [σε σχέση με το έργο και το θέμα του Rabbitlab 1.0]:
* ΒΙΟΓΡΑΦΙΚΑ ΒΑΣΙΚΩΝ ΣΥΝΤΕΛΕΣΤΩΝ:
* ΕΙΔΙΚΕΣ ΣΚΗΝΟΓΡΑΦΙΚΕΣ ΚΑΙ ΤΕΧΝΙΚΕΣ ΑΠΑΙΤΗΣΕΙΣ, ΑΝ ΥΠΑΡΧΟΥΝ:
* LINKS ΑΠΟ ΠΡΟΗΓΟΥΜΕΝΕΣ ΠΑΡΟΥΣΙΑΣΕΙΣ ΤΟΥ ΕΡΓΟΥ Ή ΠΡΟΗΓΟΥΜΕΝΕΣ ΔΡΑΣΗΣ ΤΗΣ ΟΜΑΔΑΣ / ΤΟΥ ΚΑΛΛΙΤΕΧΝΗ:

​